CELEX: 31999R1122
Language: el
Date: 1999-05-28 00:00:00
Title: Κανονισμός (ΕΚ) αριθ. 1122/1999 της Επιτροπής της 28ης Μαΐου 1999 για τη διόρθωση του κανονισμού (ΕΚ) αριθ. 883/1999 σχετικά με την έκδοση πιστοποιητικών εξαγωγής του συστήματος Β στον τομέα των οπωροκηπευτικών

Avis juridique important

|

31999R1122

Κανονισμός (ΕΚ) αριθ. 1122/1999 της Επιτροπής της 28ης Μαΐου 1999 για τη διόρθωση του κανονισμού (ΕΚ) αριθ. 883/1999 σχετικά με την έκδοση πιστοποιητικών εξαγωγής του συστήματος Β στον τομέα των οπωροκηπευτικών  

Επίσημη Εφημερίδα αριθ. L 135 της 29/05/1999 σ. 0033 - 0033

ΚΑΝΟΝΙΣΜΟΣ (ΕΚ) αριθ. 1122/1999 ΤΗΣ ΕΠΙΤΡΟΠΗΣτης 28ης Μαΐου 1999για τη διόρθωση του κανονισμού (ΕΚ) αριθ. 883/1999 σχετικά με την έκδοση πιστοποιητικών εξαγωγής του συστήματος Β στον τομέα των οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2190/96 της Επιτροπής, της 14ης Νοεμβρίου 1996, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1287/98(2), και ιδίως το άρθρο 5,Εκτιμώντας:(1) ότι μία επαλήθευση αποκάλυψε ένα σφάλμα στον κανονισμό (ΕΚ) αριθ. 883/1999 της Επιτροπής(3)·(2) ότι πρέπει να διορθωθεί στον προαναφερθέντα κανονισμό η ημερομηνία 26 Απριλίου 1999 και να αντικατασταθεί από την ημερομηνία 28 Απριλίου 1999·(3) ότι, για τις εξαγωγές μήλων που προορίζονται για τη γεωγραφική περιοχή Χ, για τις οποίες η διασάφηση εξαγωγής των προϊόντων έγινε αποδεκτή στις 27 ή στις 28 Απριλίου 1999, πρέπει, λόγω της καθυστερημένης πληροφόρησης των συναλλασσομένων σχετικά με την επιλεξιμότητα αυτών των ενεργειών, να παραταθεί η προθεσμία υποβολής της αίτησης πιστοποιητικού του συστήματος Β στους αρμόδιους οργανισμούς των κρατών μελών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 1 του κανονισμού (ΕΚ) αριθ. 883/1999, η ημερομηνία "26 Απριλίου 1999" αντικαθίσταται από την ημερομηνία "28 Απριλίου 1999".Άρθρο 2Οι αιτήσεις πιστοποιητικών του συστήματος Β στους αρμόδιους οργανισμούς των κρατών μελών για τα μήλα που προορίζονται για την ομάδα Χ, για τις οποίες η διασάφηση εξαγωγής των προϊόντων έγινε αποδεκτή στις 27 ή στις 28 Απριλίου 1999, δύνανται να υποβληθούν το αργότερο μέχρι την πέμπτη εργάσιμη ημέρα μετά τη δημοσίευση του παρόντος κανονισμού στην Επίσημη Εφημερίδα των Ευρωπαϊκών Κοινοτήτων.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Μαΐου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 292 της 15.11.1996, σ. 12.(2) ΕΕ L 178 της 23.6.1998, σ. 11.(3) ΕΕ L 111 της 29.4.1999, σ. 38.